馮盈盈親授四招搣甩拖字詇:仲可以減少焦慮
2024年05月01日 04:01
東網電視
更多新聞短片
「學霸」馮盈盈近期變身馮老師在網上分享各種心得,近日在社交網分享對付拖字訣的方法,希望能幫助學生提升成績,她說:「研究顯示,有拖延症嘅學生較容易焦慮同無自信,影響學業成績,今日同大家分享四個改善方法。首先要設定合理目標。唔好一次過要求自己完成太大嘅目標,應該量力而為。要做一個大project,最好按自身能力分階段逐日將佢完成,咁樣可以減少焦慮同壓力。」
盈盈續說指:「第二係要設定時間限制,我哋提過製作To do list嘅重要性,而每項任務需要設定時間限制,做起嘢上嚟會更加有條理,方便拿捏時間。第三要避免分心,手機同社交媒體係分心嘅常見因素,溫習前應該關電視,同埋將手機收起,如果分心不妨諗返起自己嘅目標同夢想,拎起本書,繼續再嚟過。」
最後盈盈指要善用「五秒法則」:「萬事起頭難,開始執行做某件事嘅時候,可能會覺得焦慮緊張,呢個時候「五秒法則」可以幫到你,心入面倒數5、4、3、2、1,呢個倒數令大腦無時間拖延,令你立即行動。